نوامبرین 11-ده سمرقند-ده تورک دؤولت‌لری تشکیلاتی‌نین دؤولت باشچی‌لاری‌نین ایجلاسی کئچیریله‌جک.
جمهور باشقانی رجب طیب اردوغان دا تورک دؤولت‌لری تشکیلاتی‌نین 9-جو ذیروه توپلانتی‌سیندا ایشتیراک ائتمک اوچون بو گون اؤزبکیستانین سمرقند شهرینه یولا دوشوب.
جمهور باشقانلیغی ایله تیشیم ایداره سیندن وئریلن معلوماتا گؤره، "تورک مدنیتی‌نین یئنی دؤورو: اورتاق اینکیشاف و ترقی‌یه دوغرو" مؤوضوع سو ایله کئچیریلن ذیروه توپلانتی‌سیندا صدرلیک تورکیه-دن اؤزبکیستانا کئچه‌جک.
قئید ائدک کی، تدبیرین تشکیلاتچی‌سی اؤزبکیستان پرزیدنتی شوکت میرضیایئودیر.
موذاکیره‌لرده تورکیه، آذربایجان، قیرغیزیستان و قازاخیستان نوماینده هئیت‌لری ایشتیراک ائده‌جک.
ایجلاس دا تورک دؤولت‌لری تشکیلاتی‌نین باش کاتیبی باغداد آمره یئو ده ایشتیراک ائده‌جک.
ایجلاس ایشتیراکچی‌لاری عضو دؤولت‌لرله موشاهیدچی دؤولت‌لر آراسیندا موختلیف ساحه‌لرده امکداشلیغین اساس مسئله‌لرینی موذاکیره ائده‌جک، بولگه ده باش وئرن سیاسی و اقتصادی پروسه لره دایر فیکیر موبادیله‌سی آپارا‌جاق‌لار.
ایجلاس چرچیوه‌سینده اردوغانین ایشتیراکچی لیدئرلرله ایکی طرف‌لی گؤروش‌لری نظرده توتولور.
